**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 14/10/2022**

 **Αριθμ. Πρωτ.: 18324**

**ΑΠΟΣΠΑΣΜΑ**

# Από το πρακτικό της αριθμ. 33ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 296**

**Έγκριση του 2ου Ανακεφαλαιωτικού Πίνακα Εργασιών, του 2ου Π.Κ.Τ.Μ.Ν.Ε. και της 1ης Συμπληρωματικής Σύμβασης «Ήσσονος Σημασίας» του έργου «Βελτίωση αγροτικής οδοποιίας».**

Στη Λιβαδειά σήμερα 11η Οκτωβρίου 2022 ημέρα Τρίτη και, ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 17693/07-10-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

 **ΠΑΡΟΝΤΕΣ ΑΠΟΝΤΕΣ**

 1. Ταγκαλέγκας Ιωάννης - Πρόεδρος

 2. Μητάς Αλέξανδρος 1.Πούλος Ευάγγελος

3. Kαλογρηάς Αθανάσιος Αν και είχε νόμιμα προσκληθεί

 4. Σαγιάννης Μιχαήλ

 5. Μερτζάνης Κωσταντίνος

 6. Καπλάνης Κωνσταντίνος

 7. Μπράλιος Νικόλαος

 8. Καραμάνης Δημήτριος

 Ο Πρόεδρος της Οικονομικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών το με αριθμ. πρωτ. 17413/04-10-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

***Α. ΙΣΤΟΡΙΚΟ ΤΟΥ ΕΡΓΟΥ***

* *Με την υπ’ αριθμό 412/2019 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε ο Προϋπολογισμός του Δήμου Λεβαδέων έτους 2020 και επικυρώθηκε με την υπ’ αριθμό οικ.1939/228240/2019/2020 απόφαση του Συντονιστή Αποκεντρωμένης Θεσσαλίας – Στερεάς Ελλάδας.*
* *Με την υπ’ αριθμό 1/2020 τεχνική μελέτη του έργου, προϋπολογισμού 610.000,00€ με ΦΠΑ 24%, συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.*
* *Με την υπ΄ αριθμό 16/2020 απόφαση του Δημοτικού Συμβουλίου εγκρίθηκε η υπ΄ αριθμό 1/2020 μελέτη της Τεχνικής Υπηρεσίας.*
* *Με την υπ’ αριθμό 22/2020 απόφαση της Οικονομικής Επιτροπής καταρτίστηκαν οι όροι Διακήρυξης του έργου.*
* *Η ανάρτηση της Διακήρυξης στο ΚΗΜΔΗΣ έγινε με αριθμό 20PROC006401804 2020-03-09*
* *Με το υπ΄ αριθμό 5178/10-03-2020 έγγραφο έγινε δημοσίευση της Περίληψης Διακήρυξης Διαγωνισμού του ανωτέρου έργου (Διάβημα, Βοιωτικά Νέα και Σκυτάλη).*
* *Με την υπ΄ αριθμό 55/2020 Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.*
* *Με το Πρακτικό 1 της Επιτροπής Διαγωνισμού, αυτή εισηγείται την ανάθεση της σύμβασης στον Οικονομικό Φορέα Στάικο Γ. Νικόλαο που προσέφερε μέση έκπτωση 37,36%.*
* *Με την απόφαση 134/23-6-2020 της Οικονομικής Επιτροπής εγκρίθηκε το Πρακτικό I του Διαγωνισμού του έργου με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας.*
* *Με το υπ΄ αριθμό 15899/19.08.2020 έγγραφο της Υπηρεσίας προς τον προσωρινό μειοδότη ζητήθηκε η υποβολή των δικαιολογητικών του άρθρου 23.2-23.10 της Διακήρυξης.*
* *Με την απόφαση 232/2020 της Οικονομικής Επιτροπής εγκρίθηκε το Πρακτικό II του Διαγωνισμού του έργου και κατακυρώθηκε το αποτέλεσμα της διενεργήσας δημοπρασίας στον Οικονομικό Φορέα Στάικο Γ. Νικόλαο που προσέφερε μέση έκπτωση 37,36% (σύνολο δαπάνης κατά την προσφορά 309.026,33€ χωρίς ΦΠΑ) η οποία με την υπ’ αριθμό 177783/7-10-2020 απόφαση της Αποκεντρωμένης Διοίκησης Θεσσαλίας – Στερεάς Ελλάδας κρίθηκε νόμιμη.*
* *Με το υπ΄ αριθμό 20643/16-10-2020 έγγραφο της υπηρεσίας κοινοποιήθηκε η υπ΄ αριθμό 232/2020 απόφαση της Οικονομικής Επιτροπής στους συμμετέχοντες στο διαγωνισμό πλην του προσωρινού μειοδότη.*
* *Με το υπ΄ αριθμό 22565/12.11.2020 έγγραφο προσκλήθηκε ο Οικονομικός Φορέας Στάικος Γ. Νικόλαος για την υπογραφή της σύμβασης.*
* *Η υπ΄ αριθμό e-94466/01.12.2020 εγγυητική επιστολή καλής εκτέλεσης του ΤΜΕΔΕ ποσού 15.451,32€.*
* *Με το υπ΄ αριθμό 80611/2-12-2020 έγγραφο βεβαιώθηκε η εγκυρότητα της παραπάνω Εγγυητικής Επιστολής καλής εκτέλεσης.*
* *Με το υπ΄ αριθμό 23950/4.12.2020 έγγραφο υπογράφθηκε η σύμβαση μετά του Δήμου Λεβαδέων και του Οικονομικού Φορέα “Στάικος Γ. Νικόλαος“ με χρονοδιάγραμμα υλοποίησης του έργου δέκα οκτώ (18) μήνες από την υπογραφή της σύμβασης και αναλύεται ως εξής:*

|  |  |
| --- | --- |
| *ΔΑΠΑΝΗ ΕΡΓΑΣΙΩΝ*  | *222.537,00€* |
| *ΓΕ & ΟΕ 18,00%* |  *40.056,66€* |
| *ΜΕΡΙΚΟ ΣΥΝΟΛΟ* | *262.593,66€* |
| *ΑΠΡΟΒΛΕΠΤΑ 15,00%* |  *39.389,05€* |
| *ΑΠΟΛΟΓΙΣΤΙΚΑ*  |  *2.345,62€* |
| *ΑΝΑΘΕΩΡΗΣΗ ΤΙΜΩΝ*  |  *4.698,00€* |
| ***ΜΕΡΙΚΟ ΣΥΝΟΛΟ*** | ***309.026,33€*** |
| *ΔΑΠΑΝΗ ΦΠΑ*  |  *74.166,32€* |
| ***ΓΕΝΙΚΟ ΣΥΝΟΛΟ*** | ***383.192,65€*** |

* *Με την υπ’ αριθμό 334/30-11-2021 απόφαση της Οικονομικής Επιτροπής του Δήμου Λεβαδέων εγκρίθηκε ο 1ος Ανακεφαλαιωτικός Πίνακας Εργασιών και το 1ο Π.Κ.Τ.Μ.Ν.Ε. του έργου συνολικής δαπάνης 383.192,65€, σε ισοζύγιο με την συνολική δαπάνη της αρχικής σύμβασης.*
* *Με την υπ’ αριθμό 96/11-4-2022 απόφαση της Οικονομικής Επιτροπής του Δήμου Λεβαδέων εγκρίθηκε παράταση προθεσμίας εκτέλεσης των εργασιών του έργου μέχρι τις 31-12-2022.*
* *Με το 5ο Πρακτικό της 21/9/2022 συνεδρίασης του Τεχνικού Συμβουλίου Δημοσίων Έργων εγκρίθηκε ο 2ο Ανακεφαλαιωτικός Πίνακας εργασιών, το 2ο Π.Κ.Τ.Μ.Ν.Ε. και η 1η Συμπληρωματική Σύμβαση Εργασιών «Ήσσονος Σημασίας».*
* *Με την υπ’ αρ. 113/2022 (ΑΔΑ ΨΤΣΚΩΛΗ-47Μ) Απόφαση Δημ. Συμβουλίου εγκρίθηκε η αναμόρφωση προϋπολογισμού του Δήμου του οικ. έτους 2022 όπου συμπεριλαμβάνει αύξηση του Κ.Α.30/7323.026 εξόδων του εν έργου με τίτλο* ***«Βελτίωση αγροτικής οδοποιίας»****.*

***Β. ΠΕΡΙΓΡΑΦΗ ΤΟΥ ΕΡΓΟΥ***

*Οι παρεμβάσεις της εν λόγω μελέτης αφορούν το σύνολο του έξω αστικού οδικού δικτύου του Καλλικρατικού Δήμου με προτεραιότητα στις ανάγκες έτσι όπως αυτές έχουν κατατεθεί εγγράφως στην Υπηρεσία από τους Τοπικούς Προέδρους των Κοινοτήτων με αρχές αναλογικότητας.*

*Οι Παρεμβάσεις στοχεύουν κυρίως:*

* *Στην διαχείριση των ομβρίων υδάτων με κατασκευή τάφρων, σωληνωτών και πλακοσκεπών οχετών αλλά και τσιμεντοστρώσεις μικρής έκτασης στα πολύ δύσκολα και επικλινή σημεία μετά από εξυγίανση με χοντρόκοκκο θραυστό υλικό.*
* *Την ασφάλεια των χρηστών με την τοποθέτησης μεταλλικών προστατευτικών στοιχείων (μπαριέρες) στα πιο επικίνδυνα σημεία.*

***Γ. ΧΡΗΜΑΤΟΔΟΤΗΣΗ***

*Το έργο χρηματοδοτείται από πιστώσεις του τακτικού προϋπολογισμού του Δήμου Λεβαδέων σε βάρος των πιστώσεων του έργου με Κωδικό 30/7323.026.*

***Δ. ΑΙΤΙΟΛΟΓΗΣΗ ΤΟΥ 2ου Α.Π.Ε., 2ου Π.Κ.Τ.Μ.Ν.Ε. ΚΑΙ ΤΗΣ 1ης ΣΥΜΠΛΗΡΩΜΑΤΙΚΗΣ ΣΥΜΒΑΣΗΣ ΕΡΓΑΣΙΩΝ***

*Ο παρών 2ος Ανακεφαλαιωτικός Πίνακας Εργασιών (Α.Π.Ε.) συντάχθηκε από την Υπηρεσία μας για να συμπεριλάβει:*

* *τις αυξομειώσεις των ποσοτήτων των εργασιών, ως προέκυψαν κατά την διάρκεια εκτέλεσης του έργου.*
* *Πέντε (5) νέες εργασίες που περιλαμβάνονται στο προς έγκριση 2ο Π.Κ.Τ.Μ.Ν.Ε. του 2ου Α.Π.Ε. και κρίνονται απαραίτητες για την άρτια ολοκλήρωση του έργου.*
* *Την 1η Συμπληρωματική Σύμβαση Εργασιών, «ΣΥΜΒΑΣΗ ΗΣΣΟΝΟΣ ΣΗΜΑΣΙΑΣ» η οποία περιλαμβάνει εργασίες οι οποίες κατέστησαν αναγκαίες κατά την εκτέλεση του έργου.*

*Κρίνεται απαραίτητη η σύνταξη του παρόντος 2ου Α.Π.Ε., του 2ου Π.Κ.Τ.Μ.Ν.Ε. και της 1ης Σ.Σ.Ε. αφού:*

*Οι επιπλέον ποσότητες που προκύπτουν από τις απρόβλεπτες αλλά ωστόσο απαραίτητες εργασίες για την συνέχιση του έργου και περιγράφονται στον προτεινόμενο 2ο Α.Π.Ε. υπερβαίνουν τον αρχικό προϋπολογισμό του έργου.*

*Συγκεκριμένα αφορούν σε εργασίες αποκατάστασης του ευρύτερου αγροτικού οδικού δικτύου του Δήμου Λεβαδέων, που υπέστη εκτεταμένες ζημιές, ύστερα από τα έντονα καιρικά φαινόμενα (έντονες βροχοπτώσεις) που έπληξαν την περιοχή, τις τελευταίες ημέρες του Αυγούστου και δημιούργησαν σημαντικές φθορές. Οι εν λόγω εργασίες κρίνονται επείγουσες διότι το προσεχές χρονικό διάστημα αναμένεται να ξεκινήσουν οι αγροτικές δραστηριότητες της περιοχής (συγκομιδή ελαιοκάρπου).*

***Ε. ΝΕΕΣ ΕΡΓΑΣΙΕΣ 2ου Π.Κ.Τ.Μ.Ν.Ε. ΤΟΥ 2ου Α.Π.Ε.***

*Με το παρόν 2ο Π.Κ.Τ.Μ.Ν.Ε. του προς έγκριση 2ου Α.Π.Ε., συντάχθηκαν πέντε (5) νέες εργασίες με βάση το Τιμολόγιο μελέτης και την Τιμαριθμική του Γ’ Τριμήνου 2022. Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι:*

***ΟΜΑΔΑ 2. ΤΕΧΝΙΚΕΣ ΕΡΓΑΣΙΕΣ***

***Άρθρο 2/ΝΤ1 (ΟΔΟ Β92.2 – Αναθ. ΥΔΡ 7025)***

***Αγκυρώσεις νέων ράβδων οπλισμού εντός υφιστάμενων στοιχείων από οπλισμένο σκυρόδεμα (βλήτρα από ράβδους Φ12mm).***

*Αγκυρώσεις νέων ράβδων οπλισμού εντός υφισταμένων / διατηρουμένων στοιχείων/μελών κατασκευών από οπλισμένο σκυρόδεμα (βλήτρα από χάλυβα οπλισμού σκυροδέματος).*

*Στην τιμή μονάδας περιλαμβάνονται:*

* *Η διάτρηση οπής με διάμετρο μεγαλύτερη αυτής του συνδέσμου για να υπάρξει το απαραίτητο διάκενο για την εποξειδική κόλλα ή κονίαμα. Εάν δεν καθορίζεται διαφορετικά στην μελέτη η διάμετρος της οπής θα είναι Dβλητρ. + 4,0 mm. Για τους διατμητικούς συνδέσμους (βλήτρα) το βάθος της οπής θα είναι 10 x Dβλητρ., εκτός εάν καθορίζεται διαφορετικά στην μελέτη.*
* *Η εκτράχυνση των παρειών της οπής με συρματόβουρτσα εκτράχυνσης, κατάλληλης διαμέτρου ώστε "να βρίσκει" στα τοιχώματα της οπής.*
* *Η προσωρινή σφράγιση προστασίας των οπών μέχρι να τοποθετηθούν οι ράβδοι οπλισμού.*
* *Ο επιμελής καθαρισμός του εσωτερικού της οπής αμέσως πριν την τοποθέτηση της ράβδου οπλισμού:*
* *με πεπιεσμένο αέρα, αν πρόκειται να εφαρμοσθεί εποξειδική συγκολλητική ρητίνη*
* *με πλύση με νερό υπό πίεση, αν πρόκειται να εφαρμοσθεί κονίαμα πάκτωσης.*
* *Η προετοιμασία του συγκολλητικού υλικού (ρητίνης ή κονιάματος), σύμφωνα με τις οδηγίες του εργοστασίου παραγωγής αυτού και η εισαγωγή επαρκούς ποσότητας εντός της οπής.*

*Στις περιπτώσεις τοποθέτησης βλήτρων κατά την οριζόντια έννοια ή σε οροφές, για να αποφευχθεί η εκροή του συγκολλητικού υλικού θα χρησιμοποιούνται κόλλες ή κονιάματα υψηλού ιξώδους κατάλληλα για εργασία προς τα πάνω (over head). Απαγορεύεται να επαλείφεται το βλήτρο με συγκολλητικό υλικό και στην συνέχεια να τοποθετείται στην οπή. Με τον τρόπο αυτό δεν διασφαλίζεται ότι θα γεμίσει πλήρως το διάκενο μεταξύ συνδέσμου και παρειών (άντυγος) οπής.*

* *Η διεξαγωγή ποιοτικών ελέγχων και δοκιμών*
* *οπτικός έλεγχος για την διαπίστωση ότι τα βλήτρα τοποθετήθηκαν σύμφωνα με την μελέτη και ότι το προεξέχον τμήμα είναι του προβλεπόμενου μήκους*
* *δοκιμή με το χέρι της ακαμψίας όλων των βλήτρων, μετά από παρέλευση 29h εάν εφαρμοσθεί εποξειδικό συγκολλητικό ή 7 ημερών εάν έχει εφαρμοσθεί κονίαμα*
* *δοκιμή πλευρικής μετατόπισης σε ποσοστό 1% των βλήτρων: με πλευρικές κρούσεις κάμπτονται τα προεξέχοντα τμήματα κατά 45° και ελέγχεται εάν αστοχήσει το συγκολλητικό υλικό (εάν η δοκιμή είναι επιτυχής τα βλήτρα δεν επαναφέρονται στην αρχική τους θέση).*

 *Εάν διαπιστωθούν μη συμμορφώσεις κατά τις ανωτέρω δοκιμές, θα αποκαθίστανται με διορθωτικά μέτρα που θα καθορίσει η Υπηρεσία. Όσα βλήτρα αστοχούν δεν θα επιμετρώνται προς πληρωμή.*

*Στην τιμή περιλαμβάνονται επίσης τα πάσης φύσεως ικριώματα που θα απαιτηθούν για την εκτέλεση των εργασιών και οι τυχόν προσωρινές/βοηθητικές κατασκευές για την διακίνηση προσωπικού και μέσων εκτέλεσης των εργασιών.*

*Δεν συμπεριλαμβάνεται η αξία του σιδήρου οπλισμού ποιότητας Β500C από τον οποίο θα διαμορφωθούν τα βλήτρα. Το βάρος αυτού θα επιμετρηθεί μαζί με τον λοιπό εξοπλισμό των σκυροδεμάτων (θα συμπεριληφθεί στους πίνακες οπλισμών).*

*Τιμή ανά τεμάχιο βλήτρου τοποθετημένου και αποδεκτού σύμφωνα με τα ανωτέρω (τεμ.).*

***Άρθρο 2/ΝΤ2 (ΟIK 32.25.03 – Αναθ. OIK 3223A)***

***Προσαύξηση τιμής σκυροδέματος οποιασδήποτε κατηγορίας όταν το σύνολο της χρησιμοποιούμενης ποσότητας δεν υπερβαίνει τα 30μ3, για κατασκευές κατηγορίας σκυροδέματος C16/20.***

*Προσαύξηση τιμής σκυροδέματος, οποιασδήποτε κατηγορίας ή ποιότητας, όταν η συνολική ποσότητα για όλες τις κατηγορίες ή ποιότητες που προβλέπονται στο έργο δεν υπερβαίνει τα 30,00m3, λόγω υποαπασχόλησης μηχανημάτων και εργατοτεχνικού προσωπικού.*

*Η τιμή αυτή εφαρμόζεται για μεμονωμένες κατασκευές που ο όγκος τους δεν υπερβαίνει τα 30,00m3 στην συνολική προμέτρηση του έργου ή αποτελεί μεμονωμένο επίπεδο ή στοιχείο κατασκευής (πχ δώμα κλπ) που δεν μπορεί να κατασκευαστεί μαζί με άλλα.*

*Επιμέτρηση ανά κυβικό μέτρο κατασκευασθέντος στοιχείου από σκυρόδεμα, σύμφωνα με τις προβλεπόμενες από την μελέτη διαστάσεις.*

*Τιμή ανά κυβικό μέτρο (m3)*

***Άρθρο 2/ΝΤ3 (ΟΔΟ 504.03)***

***Φορτωτής***

*Ημερήσια δαπάνη του μηχανήματος για 6.67 ώρες εργασίας σύμφωναμε το τεύχος "ΑΠΟΔΟΣΕΙΣ ΜΗΧ/ΤΩΝ ΔΟΜΙΚΩΝ ΕΡΓΩΝ ΟΔΟΠΟΙΙΑΣ" της Γ.Γ.Δ.Ε.του Υ.ΠΕ.ΧΩ.Δ.Ε.*

***ΟΜΑΔΑ 4. ΑΣΦΑΛΕΙΑ***

***Άρθρο 2/ΝΤ4 (ΟΔΟ Ε03.2 – Αναθ. ΟΔΟ 2653)***

***Αποξήλωση χαλύβδινου στηθαίου γεφυρών***

*Γενική περιγραφή ομάδας Ε-3 :*

*Επιμελημένη αποξήλωση εγκατεστημένου μονόπλευρου χαλύβδινου στηθαίου ασφαλείας, στα τμήματα που θα υποδειχθούν από την Υπηρεσία και σε χρόνο κατάλληλο, σύμφωνα με το πρόγραμμα εκτέλεσης των έργων, με ιδιαίτερη προσοχή ώστε να αποφευχθεί οποιαδήποτε παραμόρφωση, φθορά κλπ των εγκατεστημένων στηθαίων, ορθοστατών και λοιπών υλικών σύνδεσης, σύμφωνα με την ΕΤΕΠ 05-05-02-00 "Αφαίρεση χαλύβδινων στηθαίων ασφαλείας με ή χωρίς επανατοποθέτηση αυτών".*

*Στην τιμή μονάδας περιλαμβάνονται:*

* *η εργασία επιμελημένης αποσυναρμολόγησης των στηθαίων και αφαίρεσης των ορθοστατών με εξόλκευση ή και με βοηθητική περιμετρική εκσκαφή, ώστε να είναι σε κατάσταση για να επανατοποθετηθούν,*
* *η φόρτωση και το στοίβαγμα των αποσυναρμολογημένων υλικών κατά κατηγορίες σε φορτηγό αυτοκίνητο και η μεταφορά τους σε θέσεις που θα υποδειχθούν από τον Κύριο του Έργου.*

*Τιμή ανά μέτρο μήκους μονόπλευρου χαλύβδινου στηθαίου ασφαλείας που αποξηλώνεται.*

***Άρθρο 2/ΝΤ5 (ΟΔΟ Ε01.3.4 – Αναθ. ΟΔΟ 2653)***

***Μονόπλευρα χαλύβδινα στηθαία ασφαλείας τεχνικών έργων, σύμφωνα με το πρότυπο ΕΛΟΤ ΕΝ 1317-2, λειτουργικού πλάτους W5, κατηγορίας σφοδρότητας πρόσκρουσης Α***

*Γενική περιγραφή ομάδας Ε-1 :*

1. *Γενικά*

*Προμήθεια, μεταφορά επί τόπου του έργου και τοποθέτηση Συστημάτων Συγκράτησης Οχημάτων (ΣΑΟ) κατά ΕΛΟΤ ΕΝ 1317, σύμφωνα με την βασιζόμενη στις ΟΜΟΕ-ΣΑΟ μελέτη σήμανσης-ασφάλισης της οδού.*

*Στο παρόν άρθρο περιλαμβάνονται: στηθαία ασφαλείας μεταλλικά ή από σκυρόδεμα, απολήξεις αρχής και πέρατος, οι συναρμογές, τα προσωρινά στηθαία ασφαλείας και τα Συστήματα Απορρόφησης Ενέργειας Πρόσκρουσης (Σ.Α.Ε.Π.).*

*Τα στηθαία ασφαλείας, σύμφωνα με το Πρότυπο ΕΛΟΤ ΕΝ 1317-2 διακρίνονται με βάση τα ακόλουθα χαρακτηριστικά:*

* *Ικανότητα συγκράτησης : Ν2, Η1, Η2, Η4Β*
* *Λειτουργικό πλάτος:*
* *κατηγορία W1:  0,60 m*
* *κατηγορία W2:  0,80 m*
* *κατηγορία W3:  1,00 m*
* *κατηγορία W4:  1,30 m*
* *κατηγορία W5:  1,70 m*
* *κατηγορία W6:  2,10 m*
* *κατηγορία W7:  2,50 m*
* *κατηγορία W8:  3,50 m*
* *Κατηγορία σφοδρότητας πρόσκρουσης: Α, Β, C*
* *Διαμόρφωση: μονόπλευρα, αμφίπλευρα*

*Τα ΣΑΟ θα φέρουν σήμανση CE σύμφωνα με το πρότυπο ΕΛΟΤ ΕΝ 1317-5 και θα συνοδεύονται από τα πιστοποιητικά και έγγραφα που καθορίζονται στο μέρος 5 του προτύπου.*

*Οι τιμές μονάδας αναφέρονται σε πλήρως εγκατεστημένα συστήματα, σύμφωνα με το εγχειρίδιο του κατασκευαστή (installation manual) και περιλαμβάνουν τα προβλεπόμενα από την μελέτη οπισθοανακλαστικά στοιχεία (λευκά ή κόκκινα).*

*Τα επιμετρούμενα μήκη των συναρμογών στηθαίων ασφάλειας διαφορετικού τύπου ή/και διαφορετικής δυναμικής λειτουργίας κατά την πρόσκρουση οχημάτων σ’ αυτά, θα κατατάσσονται στον βαρύτερο τύπο ικανότητας συγκράτησης.*

*Τα ειδικά τεμάχια απολήξεων αρχής και πέρατος περιλαμβάνονται ανηγμένα στις ανά τρέχον μέτρο τιμές μονάδας. Τα στοιχεία βύθισης επιμετρώνται ως μήκη των αντιστοίχων στηθαίων με προσαύξηση 5%. Η προσαύξηση αυτή νοείται ότι καλύπτει πλήρως τις πρόσθετες δαπάνες διαμόρφωσης και εγκατάστασης των στοιχείων βύθισης.*

*Στην τιμή μονάδας των χαλύβδινων στηθαίων ασφάλειας περιλαμβάνεται και η δαπάνη της αντισκωριακής προστασίας αυτών με θερμό βαθύ γαλβάνισμα κατά ΕΛΟΤ EN ISO 1461.*

1. *Επιλογή ΣΑΟ οδικών έργων στην εξωτερική οριογραμμή οδοστρώματος*

*Τα εφαρμοζόμενα Συστήματα Αναχαίτισης Οχημάτων (ΣΑΟ), στα οδικά έργα θα πρέπει να τηρούν τις ακόλουθες απαιτήσεις των, ενδεικτικά παρουσιαζόμενων στη μελέτη, ΣΑΟ και της πλευρικής διαμόρφωσης:*

* *Ικανότητα Συγκράτησης ίση ή μεγαλύτερη*
* *Κατηγορία Σφοδρότητας Πρόσκρουσης ίση ή ασφαλέστερη*
* *Λειτουργικό Πλάτος ίσο ή μικρότερο*
* *Πλάτος πλευρικής διαμόρφωσης, με τις επ’ αυτής κατασκευές (υδραυλικών, Η/Μ κλπ) σύμφωνα με τη μελέτη*
* *Ελάχιστο πλάτος ζώνης, μεταξύ της εμπρόσθιας όψης του στηθαίου ασφάλειας και της οριογραμμής του οδοστρώματος, ίσο προς το προβλεπόμενο στην εφαρμοζόμενη τυπική διατομή της μελέτης ή μειωμένο, το πολύ, κατά 0,10 m.*
1. *Επιλογή ΣΑΟ στην οριογραμμή τεχνικών έργων*

*Τα εφαρμοζόμενα Συστήματα Αναχαίτισης Οχημάτων (ΣΑΟ), στα τεχνικά έργα, θα πρέπει να τηρούν τις ακόλουθες απαιτήσεις των, ενδεικτικά παρουσιαζόμενων στη μελέτη, ΣΑΟ και της πλευρικής διαμόρφωσης:*

* *Ικανότητα Συγκράτησης ίση ή μεγαλύτερη.*
* *Κατηγορία Σφοδρότητας Πρόσκρουσης ίση ή ασφαλέστερη*
* *Λειτουργικό Πλάτος ίσο ή μικρότερο*
* *Πλάτος πλευρικής διαμόρφωσης, με τις επ’ αυτής κατασκευές (υδραυλικών, Η/Μ κλπ), για την περίπτωση τοίχων στέψης, σύμφωνα με τη μελέτη*
* *Συνολικό πλάτος πεζοδρομίου, για την περίπτωση γέφυρας, σύμφωνα με τη μελέτη*
* *Ελάχιστο πλάτος λωρίδας τοποθέτησης κιγκλιδώματος 0,25 m, για την περίπτωση γέφυρας ή τοίχου στέψης.*
* *Ελάχιστο πλάτος διαδρόμου κυκλοφορίας πεζών 0,75 m (ή μεγαλύτερο αν προδιαγράφεται διαφορετικά) για την περίπτωση γέφυρας*
* *Ελάχιστο πλάτος πεζοδρομίου γέφυρας, προ του ΣΑΟ, ίσο με το προβλεπόμενο στην εφαρμοζόμενη τυπική διατομή της μελέτης ή μειωμένο, το πολύ, κατά 0,10 m.*

*Για εφαρμοζόμενα ΣΑΟ, που συνεργάζονται με το κιγκλίδωμα (εφ’ όσον το σχετικό ΣΑΟ της μελέτης δεν απαιτεί σχετική συνεργασία), στην τιμή μονάδας του εφαρμοζόμενου ΣΑΟ θα περιλαμβάνεται και η επιπλέον δαπάνη της σχετικής κατάλληλης διαμόρφωσης του κιγκλιδώματος (συρματόσχοινο κλπ), σε σχέση με το αντίστοιχο της μελέτης.*

1. *Επιλογή ΣΑΟ στις κεντρικές και πλευρικές διαχωριστικές νησίδες*

*Το εφαρμοζόμενο Σύστημα Αναχαίτισης Οχημάτων (ΣΑΟ), στις κεντρικές και πλευρικές διαχωριστικές νησίδες θα πρέπει να τηρούν τις ακόλουθες απαιτήσεις των, ενδεικτικά παρουσιαζόμενων στη μελέτη, ΣΑΟ και της σχετικής διαμόρφωσης της νησίδας.*

* *Ικανότητα Συγκράτησης ίση ή μεγαλύτερη*
* *Κατηγορία Σφοδρότητας Πρόσκρουσης ίση ή ασφαλέστερη*
* *Λειτουργικό Πλάτος ίσο ή μικρότερο*
* *Πλάτος πλευρικής διαμόρφωσης με τις επ’ αυτής κατασκευές σύμφωνα με τη μελέτη*
* *Διασφάλιση της ανεμπόδιστης κατασκευασιμότητας των προβλεπόμενων κατασκευών (υδραυλικών,. Η/Μ κλπ.) πίσω από το ΣΑΟ, σύμφωνα με τη μελέτη και, με την προϋπόθεση ότι το δομικό πλάτος του εφαρμοζόμενου ΣΑΟ είναι ίσο ή, το πολύ, μεγαλύτερο μέχρι 0,10 m, σε σχέση με το ΣΑΟ της μελέτης.*
* *Διασφάλιση του ελάχιστου πλάτους λωρίδας, της εφαρμοζόμενης τυπικής διατομής της μελέτης, μεταξύ της όψεως του ΣΑΟ και της οριογραμμής του οδοστρώματος*

*Τιμή ανά τρέχον μέτρο τοποθετημένου ΣΑΟ, ανάλογα με τον τύπο και τον τρόπο τοποθέτησης αυτού, και υπό τις προϋποθέσεις των παραπάνω παραγράφων 1 έως και 4*

***ΣΤ. ΟΙΚΟΝΟΜΙΚΑ ΣΤΟΙΧΕΙΑ***

*Η προτεινόμενη δαπάνη του 2ου Ανακεφαλαιωτικού Πίνακα Εργασιών ανέρχεται στο ποσό των 383.192,65€ (309.026,33€ αξία εργασιών και 74.166,32€ αξία ΦΠΑ) και βρίσκεται σε ισοζύγιο με την συνολική δαπάνη της αρχικής σύμβασης.*

*Η δαπάνη των νέων εργασιών ποσού 7.171,04€ καθώς και η δαπάνη που προέκυψε από την αύξηση των ποσοτήτων των συμβατικών εργασιών ποσού 32.217,57€ καλύφθηκε με ανάλωση μέρους των απρόβλεπτων δαπανών της αρχικής σύμβασης ποσού 7.171,04€ + 32.217,57€ = 39.388,61€, με αδιάθετο ποσό απροβλέπτων ποσού 0,44€ σύμφωνα με το άρθρο 156 του Ν.4412/2016.*

*Η 1η Σ.Σ.Ε. – Σύμβαση Ήσσονος Σημασίας ανέρχεται στο ποσό των 57.454,43€ το οποίο αναλύεται σε: 34.144,60€ για εργασίες, 6.146,03€ για Γ.Ε.+Ε.Ο., 6.043,59€ για απρόβλεπτα, και 11.120,21€ για Φ.Π.Α.*

*Η υπέρβαση της 1ης Σ.Σ.Ε. σε σχέση με την αρχική σύμβαση είναι ίση με 57.454,43€ / 383.192,65€ = 14,99% που είναι εντός των επιτρεπόμενων ορίων σύμφωνα με τις διατάξεις του Ν.4412/2016 και πληρούνται αθροιστικά οι προβλεπόμενες στο άρθρο 132 παρ. 2 του Ν. 4412/2016 προϋποθέσεις.*

*Το τελικό ποσό των συμβατικών εργασιών του 2ου Α.Π.Ε. και της 1ης Σ.Σ.Ε. ανέρχεται σε 383.192,65€ + 57.454,43€ = 440.647,08€ με Φ.Π.Α. και παρουσιάζει αύξηση κατά 14,99% έναντι της Συμβατικής Δαπάνης.*

*Ο παρόν 2ος Ανακεφαλαιωτικός Πίνακας Εργασιών περιλαμβάνει επίσης την ανάλωση επί έλασσον δαπανών ύψους 10.539,35€.*

*Για την τιμολόγηση των νέων εργασιών συντάχθηκε το 2ο Π.Κ.Τ.Μ.Ν.Ε.*

*Με τον παρόντα 2ο Ανακεφαλαιωτικό πίνακα εργασιών και το 2ο Π.Κ.Τ.Μ.Ν.Ε. ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 2ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*
* *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Ο ανάδοχος υπέγραψε χωρίς επιφύλαξη τον παρόντα 2ο Α.Π.Ε., το 2ο Π.Κ.Τ.Μ.Ν.Ε. και την 1η Συμπληρωματική Σύμβαση Εργασιών.*

*Έχοντας λοιπόν υπόψη τα ανωτέρω:*

***Ε Ι Σ Η Γ Ο Υ Μ Ε Θ Α***

*Την έγκριση του 2ου Ανακεφαλαιωτικού Πίνακα Εργασιών, του 2ου Π.Κ.Τ.Μ.Ν.Ε. και της 1ης Συμπληρωματικής Σύμβασης «Ήσσονος Σημασίας» του έργου:* ***«Βελτίωση αγροτικής οδοποιίας».***

 **Η Οικονομική Επιτροπή λαμβάνοντας υπόψη:**

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

 Ν.3852/2010

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Το υπ΄ αρ. πρωτ. 17413/04-10-2022 έγγραφο της Δ/νσης Τεχνικών Υπηρεσιών του Δήμου Λεβαδέων

 -Τον 2ο Ανακεφαλαιωτικό Πίνακα Εργασιών του έργου: **«**Βελτίωση αγροτικής οδοποιίας».

 που είχε διανεμηθεί.

1. -Την αιτιολογική έκθεση που συνοδεύει τον 2ο Α.Π.Ε

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

.

 **ΑΠΟΦΑΣΙΖΕΙ ΟΜΟΦΩΝΑ**

1)Εγκρίνει τον 2ο Ανακεφαλαιωτικό Πίνακα Εργασιών, ο οποίος ανέρχεται στο ποσό των 383.192,65€ (309.026,33€ αξία εργασιών και 74.166,32€ αξία ΦΠΑ) και βρίσκεται σε ισοζύγιο με την συνολική δαπάνη της αρχικής σύμβασης , για την κατασκευή του έργου «Βελτίωση αγροτικής οδοποιίας» καθώς και την 1η Σ.Σ.Ε. – Σύμβαση Ήσσονος Σημασίας που ανέρχεται στο ποσό των 57.454,43€ το οποίο αναλύεται σε: 34.144,60€ για εργασίες, 6.146,03€ για Γ.Ε.+Ε.Ο., 6.043,59€ για απρόβλεπτα, και 11.120,21€ για Φ.Π.Α. και είναι εντός των επιτρεπόμενων ορίων σύμφωνα με τις διατάξεις του Ν.4412/2016 καθώς πληρούνται αθροιστικά οι προβλεπόμενες στο άρθρο 132 παρ. 2 του Ν. 4412/2016 προϋποθέσεις. Το τελικό ποσό των συμβατικών εργασιών του 2ου Α.Π.Ε. και της 1ης Σ.Σ.Ε. που εγκρίνεται ανέρχεται σε 383.192,65€ + 57.454,43€ = 440.647,08€ με Φ.Π.Α. και παρουσιάζει αύξηση κατά 14,99% έναντι της Συμβατικής Δαπάνης.

2) Εγκρίνει 2ο Π.Κ.Τ.Μ.Ν.Ε. του παραπάνω έργου.

**Η παρούσα απόφαση πήρε αριθμό 296/2022.**

ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Μητάς Αλέξανδρος

2 Kαλογρηάς Αθανάσιος

3.Σαγιάννης Μιχαήλ

4 Μερτζάνης Κωσταντίνος

5.Καπλάνης Κωνσταντίνος ΠΙΣΤΟ ΑΠΟΣΠΑΣΜΑ

6.Μπράλιος Νικόλαος Λιβαδειά 14 -10-2022

7.Καραμάνης Δημήτριος Ο ΠΡΟΕΔΡΟΣ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ